google/wiki40b huggingface dataset:
Dunkjevlefly

Utseende

Et ganske stort (vingespenn 45 – 54 mm), middels kraftig, lyst gulbrunt nattfly. Kroppen og forvingen er lyst gulbrune. Forvingen har lysere vingeårer og to eller tre tverr-rader av små, svarte flekker i den ytre delen. Noen individer har en diffus, bred, mørk lengdestrek midt i vingen. Bakvingen er brunhvit, mørkere ved ytterkanten.

Levevis

Arten lever i sumper, der larvene utvikler seg i stenglene til dunkjevle (Typha spp). Larven lever inne i stengelen og forpupper seg også her. De voksne sommerfuglene flyr i juli – september.

Utbredelse

Dunkjevleflyet er utbredt i Europa, bortsett fra lengst i nord og det tidligere Jugoslavia. I Norge forekommer den der det vokser dunkjevle på Sørlandet og det sørlige Østlandet.
Calchaenesthes

Utseende

Middelsstore, litt flate, rødlige trebukker med svarte tegninger. Slekten har en ganske konstant fargemønster: grunnfargen er mursteinsrød til skarpt rød, hodet er svart, pronotums midtparti er svart, dekkvingene har et par store, avlange, svarte flekker foran og et par mindre, nyreformede til runde flekker bak. Antennene er noe kortere enn kroppen. Pronotum er rundet, dekkvingene jevnbrede eller svakt utvidete bakover med avrundet spiss.

Levevis

De voksne billene besøker gjerne blomster, og er dagaktive. De er aktive flygere.

Utbredelse

Slekten er utbredt i Sør-Europa og Vest-Asia, fra Spania i vest til Iran i øst.
SN 1604

SN 1604, eller Supernova 1604 var en supernova som blusset opp i stjernebildet Slangebæreren den 9. oktober 1604. Den ble først antatt å være en stjerne, da den lyste sterkere enn selv Sirius på nattehimmelen. Det er den siste kjente supernovaen i Melkeveien.
SN 1604 har fått navnet Keplers stjerne etter den tyske astronomen Johannes Kepler. Det var derimot den tsjekkiske astronomen Jan Brunowski som formidlet sin observervasjon til sin læremester, Kepler. I 1606 utgav han boken De Stella nova in pede Serpentarii («Om den nye stjernen i Slangebærerens fot»), der han diskuterte ulike astronomiske og astrologiske aspekter av hendelsen. Mye tyder på at boken bidro til at SN 1604 fikk ble kalt Keplers stjerne, og senere også Keplers Nova.
I 2000 ble Vebjørn Sands monument, kalt Keplerstjernen, og Fredsstjernen, plassert ved Oslo lufthavn, Gardermoen.
Max Estes

Arbeid

Max Estes har blant annet skrevet og illustrert flere seriealbum og bildebøker. Seriene har kommet på flere språk, og han har vunnet flere priser for arbeidet sitt. Tegningene til Max Estes er vanligvis i en grafisk flate- og linjestil påvirket av tegneserier, populærkultur og retrodesign. Historiene har ofte få ord.
På låven sitter nissen

«På låven sitter nissen» er en julesang med tekst av Margrethe Munthe. Den ble første gang trykt 1911 i Saa leker vi litt! Sang- og Gymnastikleker av Margrethe Munthe. Hun var lærerinne og diktet denne sangen, og Den gamle nissen satt så trist, som en av våre første konfesjonsfrie julesanger. I førsteutgaven var tittelen: «Nissen og rotterne» Sangen er også blitt oversatt til dansk: «På loftet sidder nissen med sin julegrød». En oversettelse til engelsk (The nisse in the barn has got his Christmas treat) ved Mike Sevig finnes i Mike and Else's Norwegian Songbook, Minneapolis 1985.
Norske sangbøker opplyser oftest at melodien er tradisjonell, men noen få oppgir Otto Teich. Melodien var i sin tid så kjent og utbredt at det egentlige opphavet gikk i glemmeboka. Originalen er faktisk en Berliner-slager (Gassenhauer) fra 1892, «Im Grunewald ist Holzauktion», en rheinlender komponert av Franz Meißner til tekst av Otto Teich. Melodien består av tre deler, hvorav Margrethe Munthe benytter den første og den tredje i sin julesang. I Sverige anvendes første del av melodien i den svenske julesangen «Två Små Röda Luvor».
Over den samme melodien komponerte den polsk-tyske komponisten Moritz Moszkowski i 1896 et sett med parodiske «Variationen im Stile moderner Komponisten von Czerny bis Liszt» (MoszWV 205). De åtte variasjonene er komponert i Czerny-, Clementi-, Bach-, Brahms-, Weber-, Chopin-, Rubinstein- og Liszt-stil.
WAITS

WAITS er et tidsdelt operativsystem som ble utviklet av Stanford Artificial Intelligence Laboratory for bruk på 36-biter stormaskinene PDP-6 og PDP-10 fra Digital Equipment Corporation (DEC). WAITS var en modifisert utgave av operativsystemet Monitor (som igjen ble videreutviklet til TOPS-10). WAITS ble benyttet av Stanford Artificial Intelligence Laboratory (SAIL) fra midten av 1960-tallet frem til 1991; stormaskinen som operativsystemet ble brukt på ble også kalt SAIL.
Selve navnet WAITS kan bety to ting, og de to betydningene var også forkortelser på to varianter av operativsystemet: West-coast Alternative to ITS og Worst Acronym Invented for a Timesharing System. Navnet ble godkjent av SAIL, SAINTS (Stanford AI New Timesharing System) og (Stanford Incompatible Non-New Extensively Rewritten System) gjennom en avstemning. Det var en stor utveksling av folk og ideer mellom utviklingsteamene bak henholdsvis ITS og WAITS, og innovasjoner ved WAITS hadde enorm indirekte innflytelse på ITS.
Hvitvingelerke

Utbredelse

Arten er delvis en trekkfugl. Om sommeren hekker den på steppene fra Volga østover til Altaj. Om vinteren forlater den de nordøstligste områdene, og mange overvintrer på steppene vest for Volga og i landene sør for Det kaspiske hav. Hvitvingelerke forekommer i Aserbajdsjan, Kina, Iran, Kasakhstan, Mongolia, Russland, Turkmenistan, Ukraina og Usbekistan.
De Havilland DH.50

Historie

Tidlig på 1920-tallet ble Geoffrey de Havilland klar over at overskuddsfly fra første verdenskrig hadde behov for å bli fornyet, han tegnet og konstruerte et fire-passasjerers fly, to-dekker med kupe som fikk betegnelsen DH.50 . Drn gjennomførte sin jomfrutur i august 1923 og ble brukt få dager senere av en pilot ved navn Alan Cobham som vant en pris for pålitelighet for en flyvning mellom København og Göteborg. Kun 17 fly ble bygget av de Havilland; de øvrige under lisens. Det ble bygget fly, både med rekkemotor og stjernemotor fra ulike fabrikker.
I 1924 benyttet Cobham samme flyet i en hastighetskonkurranse King's Cup Race som han vant da flyet presterte 170 km/t.  Cobham gjennomførte flere langdistanse flyvninger med prototypen inntil han byttet den ut med et annet fly. Det andre flyet (som var registrert G-EBFO) fikk annen motor Armstrong Siddeley Jaguar som fikk betegnelsen  DH.50J. Cobham gjennomførte en flyvning  på 25 750 km fra Croydon Airport til Cape Town fra november 1925 til februar 1926.  Flyet ble senere utstyrt med flottører, (bygget av Short Brothers i Rochester) for å gjennomføre kartleggingsflyvninger langs Australias kyst i 1926. På turen ut fra England til Australia ble Cobhams maskinist (A.B. Elliot) truffet av et streifskudd mens de fløy over ørkenen mellom Bagdad og Basra. Han måtte byttes ut med en annen som gjennomførte resten av turen.  Også, i 1926, ble en  DH.50A med flottører brukt på den første internasjonale flyvning som det australske flyvåpen gjennomførte, en tur på 16 900 km. fra Point Cook utenfor Melbourne til øyer i  Stillehavet.
Lister tingrett

Lister tingrett er en førsteinstansdomstol under Agder lagdømme. Tingretten ligger i Farsund i Vest-Agder og dekker kommunene Farsund, Hægebostad, Flekkefjord, Kvinesdal og Lyngdal. Domstolen består av tre dommere og én dommerfullmektig.
Universitetsskole

Universitetsskole er et norsk begrep for en grunnskole eller videregående skole som har inngått et gjensidig forpliktende samarbeid med lærerutdanningen ved et av landets universiteter.
En universitetsskole har aktivt søkt om denne status etter utlysning fra universitetet. Skolen forplikter seg å stille som arena for universitetets studenter når de skal i lærerpraksis, samt å involvere studentene i forsknings- og utviklingsarbeid. Videre skal resten av skolen kunne nyttes som forsknings- og utviklingsarena. I samarbeidet ligger en forpliktelse til å gjennomføre kompetanseutvikling av skolens ansatte i samarbeid med universitetets forskere.
Per februar 2016 er det Norges teknisk-naturvitenskapelige universitet (NTNU), Universitetet i Tromsø (UiT) og Universitetet i Oslo (UiO) som har ordning med universitetsskoler.

Norges teknisk-naturvitenskapelige universitet

NTNU inngikk høsten 2015 samarbeid med Charlottenlund videregående skole og Charlottenlund ungdomsskole i Trondheim. Senere er Huseby barneskole kommet til. Samarbeidet skal bidra til å utvikle kunnskap om hvordan man kan styrke elevenes motivasjon og læring, gjøre forsøk med nyskapende undervisning innenfor trygge rammer, styrke skolens evne til å utvikle seg systematisk og forbedre lærernes kompetanse, styrke lærerutdanningen gjennom større integrering av disiplinfag, profesjonsfag og praksis, drive forskning og utviklingsarbeid både i skolene og i lærerutdanningen.

Universitetet i Oslo

UiO var først ute med etablering av universitetsskoleordning. Samarbeidet ble etablert med Stovner videregående skole i Oslo fra skolestart høsten 2009. Fra januar 2012 utvidet UiO samarbeidet til ytterligere 12 skoler i Oslo og Akershus. Fra høsten 2018 er det 18 skoler i ordningen som er universitetsskoler i fireårsperioden frem til 2022. 8 ungdomsskoler: Flåtestad skole, Fyrstikkalleen skole, Hammer skole, Haugjordet ungdomsskole, Hundsund ungdomsskole, Ringstabekk skole, Ris skole, Sofienberg skole og 10 videregående skoler: Blindern videregående skole, Jessheim videregående skole, Kuben videregående skole, Lambertseter videregående skole, Mailand videregående skole, Nesodden videregående skole, Oslo handelsgymnasium, Rosenvilde videregående skole, Ullern videregående skole, Valler videregående skole.

Universitetet i Tromsø

UiT inngikk våren 2011 et samarbeid med Tromsø kommune. Universitetsskoleprosjektet har i Tromsø hatt fire utviklingsområder: praksisopplæring til studentene, skolebasert forsknings- og utviklingsarbeid (der forskere, praksislærere og studenter samarbeider), kompetanseheving for praksislærere og spredning av kunnskap og erfaringer. Fra skolestart høsten 2011 hadde seks skoler i Tromsø status som universitetsskoler: Sommerlyst skole, Langnes skole, Storelva skole, Gyllenborg skole, Workinnmarka skole og Bjerkaker skole.
Joseph Turmel

Studium og prestevielse

Fra 1876 til 1880 studerte han filosofi og teologi ved erkebispedømmet Rennes' Grand Séminair, og deretter fortsatte han frem til 1882 ved det teologiske fakultet ved Univeristetet i Angers) (nå: Université Catholique de l’Ouest). Han ble presteviet 3. juni 1882 og begynte samme år som proffesor i dogmatikk ved Grand Séminair i Rennes.

Suspensjon

Hans liberale synspunkter innen den gammeltestamentlige eksegese førte til at han ble kirkerettslig suspendert. Han ble så i 1893 tilvist oppgave som huskapellan for en søsterkonvent i Rennes; dette embede innehadde han til 1930. Under disse årene levde han tilbaketrukket, preget av vitenskapelig arbeide som dogmatikkhistoriker ogutviklet seg til fagmann innen patristikk.

Modernist og ekskommunikasjon

Under modernismens til hørte Turmel til de toneangivende. Allerede i 1886 hadde han, ifølge seg selv, mistet sin katolske tro. Men han forble medlem av kirken. Han begynte å skrive, under eget navn og under psevdonymer (for eksempel Henri Delafosse), å forfatte og offentliggjøre artikler. To artikler som anfektet treenighetslæren og den marianske dogmer (Le dogme de la Trinité dans les trois premiers siècles og La Sainte Vierge dans l'histoire) ble forøkt tilhordnet ham, men det lot seg ikke beviseg. I 1910 avla han antimodernisteden. Undersøkelseer ble gjenopptatt i 1928, og førte til at han ble ekskommunisert den 6. november 1930.
SKUM

SKUM (Studentenes Kultur- og Underholdningsmagasin) var et studentbasert gratismagasin som ble distribuert i Oslo, Bergen, Trondheim og Tromsø. Magasinet eksisterte i ulike former fra 1994 til 2007, og ble utgitt seks ganger i året.
SKUM ble etablert i 1994 ved Det Norske Studentersamfund i Oslo, og hadde distribusjon på alle UiOs fakulteter, samt utvalgte høyskoler i Oslo. I 2002 ble studentavisa Zenter i Trondheim slått sammen med SKUM, og inngikk dermed som egen trondheimsredaksjon. Det ble også inngått et samarbeid med musikkavisen Panorama, som i tidsrommet 2001 til 2003 hadde sitt eget bilag i hver utgave. I løpet av denne perioden ble distribusjonen utvidet til å også omfatte Bergen og Trondheim.
Etter å ha blitt utgitt i tabloidformat over flere år, gikk SKUM over til magasinformat høsten 2005. I 2006 ble magasinet utvidet med redaksjon og distribusjon også i Tromsø. 
Høsten 2007 ble SKUM besluttet nedlagt av Space Media, som var magasinets daværende eiere.
Altair (månelander)

Beskrivelse

Altairs utforming likner meget på Apollo-programmets månelander, Lunar Module eller LM, selv om Altair er mye større. Den består av to deler: Et landingstrinn (engelsk: descent stage) som rommer hoveddelen av drivstoffet, elkraftskilder, hoveddelen av besetningens oksygen samt et avreisetrinn (engelsk: ascent stage) som er arbeids- og hvilested for besetningen.
Til forskjell fra LM, som bare førte to av de tre Apollo-astronautene til månens overflate, kommer Altair til å kunne føre med seg alle i besetningen til månens overflate og tilbake for ekspedisjoner på opptil syv dager. Altair er også tenkt å bli flydd ubemannet som et lastefartøy.
På samme vis som LM kommer Altair til å ha luker: Én på oversiden for dokking med Orionfartøyet og en hovedluke med tilgang til månens overflate. Til forskjell fra LM kommer Altair til å ha en luftsluse som likner de på romfergene eller på den Internasjonale romstasjonen (ISS). Luftslusen kommer til å gjøre det mulig for astronautene å ta på og av romdraktene uten å føre med seg månestøv inn i kabinen samt å tillate fartøyet å beholde sitt atmosfæretrykk. I LM var det nødvendig å tømme fartøyet på luft hver gang luken ble åpnet. Luftslusen tillater en astronaut med kranglete romdrakt å gjeninntre i kabinen uten at resten av besetningen for ordens skyld må avbryte sine aktiviteter på månens overflate.
Altair kommer også til å ha et lite toalett som likner det på ISS eller russiske Soyuz, en matvarmer for å unngå Apollos «kald suppe»-meny, et laserbasert avstandsmålingssystem (med radarbackup), en ny glasscockpit og Boeing 787-basert datasystem som er identisk med det i Orion.
6. divisjon fotball for menn 2010

Vestfold Fotballkrets

Holmestrand 2 trakk laget sitt etter 9. serierunde,
se Terminliste/resultater på www.fotball.no.

Kilde: www.fotball.no

Sist oppdatert: Onsdag 29. september 2010
Samoa Breweries

Samoa Breweries et bryggeri i Apia i Samoa. Det lager øl og leskedrikker. 
Virksomheten startet i 1978 som et fellesforetak mellom Samoas regjering og det tyske bryggeriet Haase-Braurei. Det eies per juli 2013 av det australske selskapet Coca-Cola Amatil.
Bryggeriets hovedprodukt er pilsneren Vailima. I 2013 fikk bryggeriet pris for Vailima Pure ved  Australian International Beer Awards.
Fra 1982 til 1990 produserte Samoa Breweries også ølmerket San Miguel. Siden 1984 lager det produkter for Coca-Cola.
Skager 660

Skager 660 er en 22-fots, selvdrenerende motorsjekte, utviklet i 2004 av Salen Service AS, nå Skager Service AS.  
Båten produseres av Skager Service fra bunnen av i Langesund, Norge.

Teknisk info

Skager 660 kommer per 2008 med Yanmar dieselmotor på 13–28 HK; som gir en toppfart på 7–13 knop.  Tidligere har båten blitt levert med Vetus Mitsubishi- og Volvo Penta-motorer og gjorde med disse opptil 10–12 knop.
Ytterskroget til Skager 660 er opprinnelig et skrog fra en gammel norsk tresnekke (Jørgensensnekka).  Det er senere modernisert til det som i dag er en enkel, åpen snekke.  Den er 2,40 m bred og 6,60 m lang; 5,85 m ved vannlinjen.  Skrogets unike form gjør den sjødyktig. Rett aktenfor midtskips, på hver side av kjølen, flater båten helt ut, og er plan helt ut i sidene. Det gir god bæring, og sammen med kjøl og ballast kan skroget tåle 6-7 meter bølger. Den har en dypgang på 0,70 m, vekt på 1 150 kg og er CE-godkjent for ti personer. Båten leveres med 60 liters dieseltank.
Grand Prix Cycliste de Montréal 2011

Grand Prix Cycliste de Montréal 2011 var den andre utgaven av Grand Prix Cycliste de Montréal. Rittet ble arrangert 11. september over 17 runder på totalt 205,7 km.
I tillegg til de 18 ProTeam ble Cofidis, Europcar, FDJ og SpiderTech-C10 invitert til å delta.
Mecas

Utseende

Middelsstore, sylindriske trebukker, vanligvis ensfarget gråbrune. Antennene er litt kortere enn kroppen. Pronotum er sylindrisk, dekkvingene er parallellsidige med markerte "skuldre".

Levevis

Larvene lever i levende stammer, mest på løvtrær. Noen kan gjøre betydelig skade og også drepe unge trær. De voksne billene gnager på bladene på larvenes næringstrær.

Utbredelse

Slekten er utbredt i Mellom-Amerika og det sørlige Nord-Amerika, med et tyngdepunkt i Mexico.
B65 Project

B65 Project (Warship No.796) var en japansk slagkrysser som var planlagt bygget under andre verdenskrig. Skipet skulle ha 14 tommes kanoner og maksfart på 34 knop. Prosjektet ble kansellert i 1941.
Giurgiulești

Giurgiulești er en kommune i provinsen Cahul i Moldova. Kommunen har 3 074 innbyggere.

Geografi

Giurgiulești er det sørligste punktet av Moldova ved utløpet av Prut i Donau. Kommunen grenser til Romania og Ukraina og har én landsby.

Økonomi

Giurgiulești har en hadde opprinnelig en 340 meter lang grense mot Donau. Ved et makeskifte med Ukraina i 1999 ble grensen forlenget til 590 meter. Det er anlagt en havn ved bredden. Byggingen av en oljeterminal startet i 1996 og ble fullført i 2006. En flyplass er planlagt ca 25 kilometer fra havnen.
Smørskje

Smørskje er et redskap til å bearbeide, pakke og glatte smør med, til å ta opp smør med, til å dekorere smør med eller til å trille smørkuler med. Smørskjeer er laget av tre. De har et ovalt skjeformet blad, ofte med rifler langs den ene siden, eller ha et flatt rektangulært blad med riflet overside eller rifler i tverrenden.
Noen synonymer. smørsleiv, smørspade, smørspose, smørspode, smørspon, spaskei
Jf. Smørspade
10. april

Navnedag

Ingvald, Ingveig
Suárez (kommune)

Historie

Suárez ble grunnlagt 15. mars 2010.

Regjeringen

Ordføreren (alcalde) i kommunen er Leandro D'Andrea (2010-2015).
Slaget ved La Belle-Famille

Slaget ved Leene Belle-Famille fant sted 24. juli 1759 under den franske og indianske krigen langs Niagara River. Den franske hjelpestyrken til François-Marie Le Marchand de Lignery som var på vei til den omleira franske garnisonen i Fort Niagara gikk rett inn i et bakhaldsåtak mot britene og irokesarane, som var kommandert av Eyre Massey. Dette var en del av det større Slaget ved Fort Niagara.  
Britene visste at franskmennene var på vei og bygde et brystvern over veien 3 KM sør for Fort Niagara.  Franskmennene ble angrepet i et bakhaldsåtak og styrken deres ble utslettet og påført store tap. Kaptein Le marsand de Lignery ble dødelig skadd i slaget.
Bogen (Steigen)

Bogen, også Leirvikbogen og som anløps- og tidligere fergested Bogøy, er et sted på sørsiden av Flagsundet i Steigen kommune i Nordland. Stedet har anløp av Nordlandsekspressens hurtigbåtrute mellom Svolvær og Bodø. Mellom 1957 og 1990 hadde stedet fergeforbindelse til Skutvik i Hamarøy.
Fra Bogen går Engeløybruene på fylkesvei 835 til Engeløya.
Pippi rømmer med

Handling

Tommy og Annika er leie sine foreldres (i hovedsak deres mammas) prat, og vil ha ut noe mer spennende av sin sommerferie. De bestemmer seg for å rømme hjemmefra, men vil ikke rømme alene, og ber derfor Pippi Langstrømpe om å følge med. Pippi vil gjerne ut og rømme, og etter at hun har lovet sine kameraters mamma å ta hånd om Tommy og Annika gir de seg i vei, som vanlig med Pippis hest, Lille Gubben.
Apen Nilsen blir værende hjemme sammen med Tommy og Annikas mamma.
Protoplanetarisk tåke

Protoplanetariske tåker er refleksjonståker som er et forstadium til planetariske tåker. Fasen som en protoplanetarisk tåke er kortvarig, og slutter når sentralstjernen blir varmere og sender ut ultrafiolett stråling som får selve tåken til å gløde, i stedet for at den bare reflekterer lyset fra moderstjernern.
Rafle du Vel'd'Hiv

Rafle du Vel' d'Hiv («oppsamlingen» eller «raidet» av Vel' d'Hiv, fra den franske forkortelsen av Vélodrome d'hiver, eller «vinter-velodromen») er navnet på den oppsamlingen av jøder rett nord for Paris som foregikk 16. juli 1942 i Frankrike. 
På ordre fra Nazi-Tyskland ble det utført en massearrestasjon av jøder i Paris under kodenavnet Opération Vent printanier, «Operasjon vårbris». Betegnelsen «Vel' d'Hiv-oppsamlingen» er avledet fra kallenavnet på Vélodrome d'hiver («Vintervelodromen»), en sykkelvelodrom og stadion hvor flertallet av ofrene ble midlertidig fengslet. oppsamlingen, assistert av det franske politiet, var en av flere målrettede aksjoner for å utrydde den jødiske befolkningen i Frankrike, både i den okkuperte som i zone libre, den frie sonen, som var administrert av Vichy-regimet. I henhold til nedtegnelser fra Préfecture de Police, politiet i Paris, ble 13 152 jøder arrestert, inkludert mer enn 4 000 barn. De ble oppbevart fem dager i Vélodrome d'hiver under ekstremt sammentrengte forhold, bort imot helt uten mat og minimalt med vann, og ingen sanitære fasiliteter som toaletter. Flere døde og over hundre begikk selvmord. De som prøvde å flykte ble skutt av fransk politi. Over 8000 var ved Velodrom d'Hiver og resten ble holdt ved interneringsleirer i Drancy, Pithiviers, og Beaune-la-Rolande. De ble deretter fraktet i godsvogner til Auschwitz for å bli massemyrdet.
Den franske presidenten Jacques Chirac ba om unnskyldning i 1995 for den medvirkende rollen som franske politimenn og tjenestemenn utførte og bidro til oppsamlingen. I 2017 beklaget president Emmanuel Macron særskilt for den direkte rolle og det ansvar som den franske stat hadde i oppsamlingen og derav i Holocaust.
Nesten alt

Nesten alt er et samlealbum med Pompel and the pilts, utgitt i 1997.
Glorup

Glorup er en herregård som ligger i Svindinge Sogn på Sørøstfyn. Den ble oppført i det 15. århundre. Glorup var opprinnelig bygget som en renessansegård, men ble først i 1742–43 ombygget i barokkstil av Philip de Lange og dernest i 1762–65 ombygget av Christian Joseph Zuber (etter utkast av Nicolas-Henri Jardin) til et tidskarakteristisk louis seize-slott med tilhørende anglo-kinesisk hage. Takrytteren ble tilføyd i 1773–75.
H.C. Andersen var en hyppig gjest på Glorup.
Glorup og Rygaard Godser er på 1132 hektar. Begge godsene inngikk tidligere i Stamhuset Molktenborg, som ble opprettet av Sophie Hedvig Raben til fordel for sin eldste sønn greve Gebhard Moltke.

Fredning

Glorup ble fredet i 1918. Fredningen omfatter hovedbygningn og et tempel i haven.

Kulturkanonen

Glorup inngår i Danmarks kulturkanon under kategorien arkitektur. I sin begrunnelse sier blant annet Kanonutvalget:
«Glorup indtager med hovedbygning, avlsgård og have en vigtig plads i dansk arkitektur som et forbilledligt eksempel på omdannelser, der bygger på store tanker tænkt ude i verden omsat til Danmark ved brug af stedets arkitektur og landskabets potentialer.»
Berlins senat

Senatet er delstatsregjeringen i den tyske bystaten Berlin. Senatorene har ministerporteføljer tilsvarende ministrene i andre tyske delstater. Regjeringen ledes av Berlins regjerende borgermester. Hans to stedfortredere, som også er senatorer, har tittelen borgermester.
Senatet møtes ukentlig til statsråd i senatssalen i Berliner Rathaus.
Zab

Zab (tyrkisk: Zap suyu, kurdisk: زێ, persisk: زاب; Zâb, syrisk: ܙܒܐ; Zawa) er navnet på to separate elver - Store Zab og Lille Zab - som renner gjennom Iran, Irak og Tyrkia. De er de to viktigste bielvene til Tigris. De to elvene som kalles Store Zab og Lille Zab, var basisen for oldtidens assyriske sivilisasjon. Navnet Zab kommer fra det persiske ordet zehâb (زهاب), som betyr "vann som flommer fra bakken".
Elvene benyttes til irrigasjon og vannkraft, med store demninger i begge elvene. I løpet av våren er det flom i begge elvene, og dette dobler vannmengden i Tigris. Restene av oldtidsbyen Assur finnes på vestbredden av Tigris, omtrent midt mellom der Zab-elvene møter Tigris.